CELEX: C2005/281/44
Language: et
Date: 2005-11-12 00:00:00
Title: Kohtuasi T-314/05: 10. augustil 2005 esitatud hagi — Arko jt v. komisjon

12.11.2005   
            
            
               ET
            
            
               Euroopa Liidu Teataja
            
            
               C 281/23
            
         10. augustil 2005 esitatud hagi — Arko jt v. komisjon
   (Kohtuasi T-314/05)
   (2005/C 281/44)
   Kohtumenetluse keel: prantsuse
   Pooled
   
      Hagejad: Eva Arko (Brüssel, Belgia) ja 28 teist hagejat (esindajad: advokaadid S. Rodrigues ja A. Jaume)
   
      Kostja: Euroopa Ühenduste Komisjon
   Hagejate nõuded
   Peamine nõue:
   
               —
            
            
               tühistada kostja poolt vastu võetud ametisse nimetamise otsused, milles kohaldati hagejate palgaastme määramisel personalieeskirjade XIII lisa artikli 12 lõiku 3 ning nende palgajärgu määramisel alates 1. maist 2004 jõus olevaid sätteid;
            
         
               —
            
            
               selgitada kostjatele vaidlustatud otsuste tühistamise tagajärgi, nimelt hagejate ümberklassifitseerimist, kohaldades tagasiulatuvalt personalieeskirjade XIII lisa artikli 2 lõigu 1 ekvivalentsustabelit alates hagejate ametisse nimetamise otsuste jõustumise kuupäevast;
            
         teise võimalusena:
   
               —
            
            
               mõista komisjonilt välja hagejatele tekitatud kahju, kuna nende palgaastme ja –järgu määramisel ei kohaldatud personalieeskirjade XIII lisa artikli 2 lõiku 1 tagasiulatuvalt alates hagejate ametisse nimetamise otsuste jõustumise kuupäevast.
            
         Igal juhul:
   
               —
            
            
               mõista kõik kohtukulud välja kostjalt.
            
         Õiguslikud alused ja peamised argumendid
   Hagejad, kes on komisjoni ametnikud, on enne personalieeskirjade muudatuste jõustumist 1. mail 2004 toimunud konkursi laureaadid. Kuna nad värvati pärast antud kuupäeva, määrati nende palgaaste ja palgajärk uute personalieeskirjade kohaselt, mida nad peavad vähem soodsateks. Käesoleva hagiga vaidlustavad nad oma ametisse nimetamise.
   Nad väidavad, et personalieeskirjade XIII lisa artikkel 12 ei ole käesolevas asjas kohaldatav ning teise võimalusena, et see säte, mis rikub ühenduse õiguse mitmeid põhimõtteid, on ebaseaduslik. Antud kontekstis viitavad nad esiteks mittediskrimineerimise, võrdse kohtlemise ja töötajate vaba liikumise põhimõtetele. Hagejad on arvamusel, et neid põhimõtteid on rikutud, kuna enamik puudutatud ametnikest on uute liikmesriikide kodanikud. Lisaks leiavad nad, et neid on diskrimineeritud samas sobivate kandidaatide nimekirjas olnud ja enne 1. maid 2004 ametisse nimetatud ametnikega võrreldes.
   Samamoodi viitavad hagejad nii personalieeskirjade artikli 31, mis näeb ette uute ametnike nimetamise konkursiteates avaldatud palgaasemele ja –järku, väidetavale rikkumisele kui ka väidetavale õiguspärase ootuse, õiguskindluse, hea halduse ja proportsionaalsuse põhimõtete, administratsiooni hoolitsemiskohustuse rikkumisele ning võimu kuritarvitamisele.